En ventilator flytter luft, og nogle er bedre til det end andre. Samtidig er det svært at afgøre, hvor meget ventilatoren støjer.
En støjende ventilator, bliver hurtigt lidt trættende at lytte til. Prøvelyt den i butikken – hvis du kan. Hvis du bestiller online, så pak den nænsomt op og gem al emballage, så du kan returnere den.
Lavfrekvente lyde opfattes som mindre forstyrrende end høje lyde. Lyt efter om du hører motoren meget, og om noget klikker eller knirker, mens den oscillerer (drejer).
En ventilator uden blade er typisk en opretstående tårnventilator med søljeform. Søjleformen fordeler luften over et større område, så luftstrømmen opleves mere behagelig. De mere eksklusive modeller er ofte også meget støjsvage.